Document ID: /fineweb-2-swissfilter-quality_10-filterrobots/filtered/02820.jsonl.gz/73

Predstavljanje ovogodišnjih kandidata za Večernjakovu Domovnicu počinjemo pričom o sportašima profesionalcima, nogometašima, rukometašu, boksačima. Predstavit ćemo u idućim danima i ostale nominirane kandidate, sve za koje možete dati svoj glas i odlučiti tko će biti pobjednici. Za nas u Švicarskoj svakako je najzanimljiviji Josip Drmić, nogometaš FC Nürnberga. Kuponom iz Večernjeg lista možete dati vaš glas ovom proslavljenom nogometašu.
Josip Drmić rođen je 1992. godine u Lachenu, Švicarska. Svoje prve nogometne korake započeo je u FC Freienbachu da bi potom igrao za FC Rapperswil-Jona. Za sezonu 2001. prešao je u jedan od najpopularnijih švicarskih klubova, FC Zürich. U juniorskom pogonu je igrao do 2009., da bi potom prešao u seniorsku momčad. Naredne 4 sezone je igrao za FC Zürich, najprije za drugu momčad, a potom dvije sezone za prvu. Početkom ove sezone prešao je u njemačku Bundesligu, u 1. FC Nürnberg gdje se odlično snašao. Debitirao je već u prvom kolu da bi svoj gol prvijenac postigao već u drugom kolu protiv Hertha BSC.
Josip Drmić podrijetlom je iz Viteza (BiH), ali je svoj reprezentativni nogometni put odlučio napraviti za Švicarsku reprezentaciju za koju je prvi svoj nastup zabilježio u kvalifikacija za SP u Brazilu protiv reprezentacije Albanije.
Zvonko Bosnić
Klikom na donju sliku možete otvoriti originalni prilog iz Večernjeg lista.